2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedSe …1/22Taloudellisia, sosiaalisia ja sivistyksellisiä
oikeuksia koskeva kansainvälinen yleissopimus
Asetus taloudellisia, sosiaalisia ja sivistyksellisiä oikeuksia
koskevan kansainvälisen yleissopimuksen
voimaansaattamisesta 16.1.1976/106 («SopS» «6/1976»)
Ulkoasiainministerin esittelystä säädetään:
Yhdistyneiden Kansakuntien yleiskokouksen 16 päivänä joulukuuta 1966 hyväksymä taloudellisia,
sosiaalisia ja sivistyksellisiä oikeuksia koskeva kansainvälinen yleissopimus, jonka määräykset
eduskunta on hyväksynyt niiltä osin kuin ne vaativat eduskunnan suostumuksen, jonka tasavallan
presidentti on 23 päivänä kesäkuuta 1975 ratifioinut ja jonka ratifioimiskirja on talletettu
Yhdistyneiden Kansakuntien pääsihteerin huostaan, on voimassa 3 päivästä tammikuuta 1976 niin
kuin siitä on sovittu.
Taloudellisia, sosiaalisia ja sivistyksellisiä oikeuksia
koskeva kansainvälinen yleissopimus
Sopimukseen kohdistuvat muutokset ja ilmoitukset:
SopS  15/2014
SopS  16–17/2014
Tämän yleissopimuksen sopimusvaltiot,
katsoen, että Yhdistyneiden Kansakuntien peruskirjan periaatteiden mukaisesti ihmiskunnan
kaikkien jäsenten synnynnäisen arvon sekä yhtäläisten ja luovuttamattomien oikeuksien
tunnustaminen muodostavat vapauden, oikeudenmukaisuuden ja rauhan perustan maailmassa,
tunnustaen, että nämä oikeudet johtuvat ihmisen synnynnäisestä arvosta,
tunnustaen, että ihmisoikeuksien yleismaailmallisen julistuksen mukaisesti vapaiden, pelosta ja
puutteesta vapautta nauttivien ihmisten ihanne voidaan saavuttaa vain, jos luodaan olosuhteet, joissa
jokainen saattaa nauttia taloudellisista, sosiaalisista ja sivistyksellisistä oikeuksistaan sekä
kansalaisoikeuksistaan ja poliittisista oikeuksistaan,
katsoen, että Yhdistyneiden Kansakuntien peruskirja velvoittaa valtioita edistämään ihmisoikeuksien
ja -vapauksien yleismaailmallista kunnioittamista ja noudattamista,
tietoisina siitä, että jokaisella ihmisellä on velvollisuuksia toisia ihmisiä ja sitä yhteisöä kohtaan,
johon hän kuuluu, ja että hän on velvollinen edistämään ja noudattamaan tässä yleissopimuksessa
tunnustettuja oikeuksia,
ovat sopineet seuraavista artikloista:
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedSe …2/22I osa
1 artikla
1. Kaikilla kansoilla on itsemääräämisoikeus. Tämän oikeuden nojalla ne määräävät vapaasti
poliittisen asennoitumisensa ja pyrkivät vapaasti taloudellisten, sosiaalisten ja sivistyksellisten
olojensa kehittämiseen.
2. Kansat voivat vapaasti omiin tarkoituksiinsa käyttää luonnonrikkauksiaan ja -varojaan, mikäli se ei
vahingoita yhteisen edun periaatteeseen perustuvan kansainvälisen taloudellisen yhteistyön ja
kansainvälisen oikeuden velvoituksia. Missään tapauksessa ei kansalta voida riistää sen omia
elinehtoja.
3. Kaikkien tämän yleissopimuksen sopimusvaltioiden, mukaan lukien ne valtiot, jotka ovat
vastuussa itsemääräämisoikeutta vailla olevien alueiden ja huoltohallintoalueiden hallinnosta, tulee
edistää kansojen itsemääräämisoikeuden toteuttamista ja kunnioittaa tätä oikeutta Yhdistyneiden
Kansakuntien peruskirjan määräysten mukaisesti.
Huomautus:
Ks. Suomen perustusL 731/1999  <https://www.edilex.fi/lainsaadanto/19990731> 1, 2 ja 4 § ja
Yhdistyneiden Kansakuntien peruskirja SopS
1/1956  <https://www.edilex.fi/valtiosopimukset/19560001> I luku 1 art. 2 k.
II osa
2 artikla
1. Jokainen tämän yleissopimuksen sopimusvaltio sitoutuu sekä erikseen että varsinkin talouden ja
tekniikan alalla kansainvälisen avun ja yhteistoiminnan kautta täysimääräisesti käytettävissä olevien
voimavarojensa mukaan ryhtymään toimenpiteisiin kaikin soveltuvin keinoin ja varsinkin
lainsäädäntötoimenpitein tässä yleissopimuksessa tunnustettujen oikeuksiensa toteuttamiseksi
asteittain kokonaisuudessaan.
2. Sopimusvaltiot sitoutuvat takaamaan, että tässä yleissopimuksessa mainittuja oikeuksia käytetään
ilman minkäänlaista rotuun, väriin, sukupuoleen, kieleen, uskontoon, poliittiseen tai muuhun
mielipiteeseen, kansalliseen tai yhteiskunnalliseen alkuperään, omaisuuteen, syntyperään tai
muuhun seikkaan perustuvaa syrjintää.
3. Kehitysmaat voivat ottaen asianmukaisesti huomioon ihmisoikeudet ja kansantaloutensa määrätä,
missä laajuudessa ne tulevat takaamaan tässä yleissopimuksessa tunnustettu taloudelliset oikeudet
muukalaisille.
Huomautus:
Vrt. Suomen perustusL 731/1999  <https://www.edilex.fi/lainsaadanto/19990731> 6 §,
YhdenvertaisuusL 1325/2014  <https://www.edilex.fi/lainsaadanto/20141325>, TyösopimusL
55/2001  <https://www.edilex.fi/lainsaadanto/20010055> 2 luku 2 §, L naisten ja miesten välisestä
tasa-arvosta 609/1986  <https://www.edilex.fi/lainsaadanto/19860609>, LastensuojeluL
417/2007  <https://www.edilex.fi/lainsaadanto/20070417> 5 §, L lapsen huollosta ja
tapaamisoikeudesta 361/1983  <https://www.edilex.fi/lainsaadanto/19830361>, RikosL
39/1889  <https://www.edilex.fi/lainsaadanto/18890039001> 11 luku 11 § ja 47 luku 3 §. Vrt. myös
KP-sopimus SopS  7–8/1976  <https://www.edilex.fi/valtiosopimukset/19760008> 2, 24 ja 26 art.,
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedSe …3/22Kaikkinaisen rotusyrjinnän poistamista koskeva kansainvälinen yleissopimus SopS
37/1970  <https://www.edilex.fi/valtiosopimukset/19700037>, Kaikkinaisen naisten syrjinnän
poistamista koskeva yleissopimus SopS
67–68/1986  <https://www.edilex.fi/valtiosopimukset/19860068> ja
Euroopan unionin perusoikeuskirja  <https://www.edilex.fi/eu-lainsaadanto/32016P0001> 21
art.
3 artikla
Tämän yleissopimuksen sopimusvaltiot sitoutuvat takaamaan miehille ja naisille yhtäläisen oikeuden
kaikkien tässä yleissopimuksessa mainittujen taloudellisten, sosiaalisten ja sivistyksellisten
oikeuksien nauttimiseen.
Huomautus:
Ks. Suomen perustusL 731/1999  <https://www.edilex.fi/lainsaadanto/19990731> 6 § ja L naisten ja
miesten välisestä tasa-arvosta 609/1986  <https://www.edilex.fi/lainsaadanto/19860609>. Ks. myös
KP-sopimus SopS  7–8/1976  <https://www.edilex.fi/valtiosopimukset/19760008> 2 ja 24–26 art.,
Kaikkinaisen rotusyrjinnän poistamista koskeva kansainvälinen yleissopimus SopS
37/1970  <https://www.edilex.fi/valtiosopimukset/19700037>, Kaikkinaisen naisten syrjinnän
poistamista koskeva yleissopimus SopS
67–68/1986  <https://www.edilex.fi/valtiosopimukset/19860068> ja
Euroopan unionin perusoikeuskirja  <https://www.edilex.fi/eu-lainsaadanto/32016P0001> 21
art.
4 artikla
Tämän yleissopimuksen sopimusvaltiot tunnustavat, että niiden oikeuksien nauttimisen osalta, jotka
valtio on tämän yleissopimuksen mukaisesti suonut, valtio voi rajoittaa näitä oikeuksia laissa
säädetyllä tavalla ja vain siinä laajuudessa kuin se on sopusoinnussa oikeuksien luonteen kanssa sekä
yksinomaan tarkoituksin edistää yleistä hyvinvointia demokraattisessa yhteiskunnassa.
5 artikla
1. Minkään tässä yleissopimuksessa ei saa tulkita suovan millekään valtiolle, ryhmälle tai henkilölle
mitään oikeutta ryhtyä sellaiseen toimintaan tai suorittaa sellaista tekoa, jonka tarkoituksena on
tehdä tyhjäksi jokin tässä yleissopimuksessa tunnustettu oikeus tai vapaus tai rajoittaa sitä enemmän
kuin yleissopimuksessa on sallittu.
2. Mitään rajoitusta tai poikkeusta ihmisen perusoikeuksista, jotka on tunnustettu tai jotka ovat
voimassa jossakin sopimusvaltiossa lain tai muiden säädösten, yleissopimusten tai tavan nojalla, ei
saa hyväksyä sillä perusteella, että tämä yleissopimus ei tunnusta tällaisia oikeuksia tai että se
tunnustaa ne suppeampina.
III osa
6 artikla
1. Tämän yleissopimuksen sopimusvaltiot tunnustavat oikeuden työhön, joka käsittää jokaiselle
kuuluvan oikeuden hankkia toimeentulonsa vapaasti valitsemallaan tai hyväksymällään työllä ja ne
ryhtyvät tarpeellisiin toimenpiteisiin tämän oikeuden turvaamiseksi.
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedSe …4/222. Toimenpiteiden, joihin tämän yleissopimuksen sopimusvaltion on ryhdyttävä tämän oikeuden
täydelliseksi toteuttamiseksi, tulee sisältää teknistä ja ammatillista ohjausta sekä koulutusohjelmia, -
suunnitelmia ja -menetelmiä vakaan taloudellisen, sosiaalisen ja sivistyksellisen kehityksen sekä
täystyöllisyyden saavuttamiseksi ehdoin, jotka turvaavat yksilön poliittiset ja taloudelliset
perusvapaudet.
Huomautus:
Ks. Suomen perustusL 731/1999  <https://www.edilex.fi/lainsaadanto/19990731> 18 §. Ks. myös
Uudistettu Euroopan sosiaalinen peruskirja SopS
80/2002  <https://www.edilex.fi/valtiosopimukset/20020080> II osa ja
Euroopan unionin perusoikeuskirja  <https://www.edilex.fi/eu-lainsaadanto/32016P0001> 27–
33 art.
7 artikla
Tämän yleissopimuksen sopimusvaltiot tunnustavat jokaiselle oikeuden nauttia oikeudenmukaisista
ja suotuisista työoloista, joiden erityisesti tulee taata:
a) palkkaus, joka suo kaikille työntekijöille vähintään:
i) kohtuullisen palkan ja saman palkkauksen samanarvoisesta työstä ilman minkäänlaista rajoitusta;
erikoisesti naisille taataan sellaiset työolot, jotka eivät ole huonompia kuin ne, joita miehet nauttivat
ja joihin kuuluu sama palkka samasta työstä; ja
ii) kohtuullisen toimeentulon heille itselleen ja heidän perheelleen tämän yleissopimuksen
määräysten mukaisesti;
b) turvalliset ja terveelliset työolot;
c) yhtäläinen mahdollisuus jokaiselle tulla ylennetyksi työssään asianomaiseen korkeampaan
toimeen ainoastaan palvelusaikaan ja pätevyyteen pohjautuvien perustein;
d) lepo, vapaa-aika ja kohtuullinen työajan rajoittaminen sekä kausittaiset palkalliset lomat ja palkka
julkisilta lomapäiviltä.
Huomautus:
Ks. esim. TyösopimusL 55/2001  <https://www.edilex.fi/lainsaadanto/20010055>, TyöturvallisuusL
738/2002  <https://www.edilex.fi/lainsaadanto/20020738>, TyöaikaL
872/2019  <https://www.edilex.fi/lainsaadanto/20190872>, YhdenvertaisuusL
1325/2014  <https://www.edilex.fi/lainsaadanto/20141325> ja L naisten ja miesten välisestä tasa-
arvosta 609/1986  <https://www.edilex.fi/lainsaadanto/19860609>. Ks. myös Uudistettu Euroopan
sosiaalinen peruskirja SopS  80/2002  <https://www.edilex.fi/valtiosopimukset/20020080> II osa.
8 artikla
1. Tämän yleissopimuksen sopimusvaltiot sitoutuvat takaamaan:
a) jokaiselle oikeuden muodostaa ammattiyhdistyksiä ja liittyä ammattiyhdistykseen valintansa
mukaan ainoastaan kyseisen yhdistyksen sääntöjen sitomana taloudellisten ja sosiaalisten etujensa
edistämiseksi ja suojelemiseksi. Tämän oikeuden käyttämiselle ei saa asettaa muita rajoituksia kuin
ne, jotka on määrätty lailla ja jotka ovat välttämättömiä demokraattisessa yhteiskunnassa valtion
turvallisuuden tai yleisen järjestyksen etujen kannalta tahi muiden oikeuksien ja vapauden
suojelemisen kannalta.
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedSe …5/22b) ammattiyhdistyksille oikeuden perustaa kansallisia liittoja tai keskusliittoja ja näille oikeuden
muodostaa kansainvälisiä ammattiyhdistysjärjestöjä tai liittyä sellaisiin;
c) ammattiyhdistyksille oikeuden toimia vapaasti olematta muiden kuin niiden rajoitusten alaisia,
jotka on määrätty lailla tai jotka ovat välttämättömiä demokraattisessa yhteiskunnassa tai yleisen
järjestyksen etujen kannalta tahi muiden oikeuksien ja vapauden suojelemisen kannalta;
d) lakko-oikeuden edellyttäen, että sitä käytetään asianomaisen valtion lainsäädännön mukaisesti.
2. Tämä artikla ei estä laillisten rajoitusten asettamista asevoimiin, poliisiin tai valtion hallintoon
kuuluville näiden oikeuksien käytön osalta.
3. Mikään tässä artiklassa ei oikeuta Kansainvälisen työjärjestön vuonna 1948 hyväksymän
yhdistymisvapautta ja ammatillisen järjestäytymisoikeuden suojelua koskevan yleissopimuksen
sopimuspuolia ryhtymään lainsäädännöllisiin toimenpiteisiin, jotka loukkaisivat, tai soveltamaan
lakia tavalla, joka saattaisi loukata yleissopimuksessa myönnettyä turvaa.
Huomautus:
Ks. Suomen perustusL 731/1999  <https://www.edilex.fi/lainsaadanto/19990731> 13 §, TyösopimusL
55/2001  <https://www.edilex.fi/lainsaadanto/20010055> 13 luku 1 § ja YhdistysL
503/1989  <https://www.edilex.fi/lainsaadanto/19890503>. Ks. myös KP-sopimus SopS
7–8/1976  <https://www.edilex.fi/valtiosopimukset/19760008> 21 ja 22 art., Uudistettu Euroopan
sosiaalinen peruskirja SopS 80/2002  <https://www.edilex.fi/valtiosopimukset/20020080> II Osa
sekä Euroopan unionin perusoikeuskirja  <https://www.edilex.fi/eu-lainsaadanto/32016P0001>
12 art.
9 artikla
Tämän yleissopimuksen sopimusvaltiot tunnustavat jokaiselle oikeuden sosiaaliturvaan
sosiaalivakuutus mukaanluettuna.
Huomautus:
Ks. Suomen perustusL 731/1999  <https://www.edilex.fi/lainsaadanto/19990731> 19 §. Ks. myös
esim. SairausvakuutusL 1224/2004  <https://www.edilex.fi/lainsaadanto/20041224> ja L yleisestä
asumistuesta 938/2014  <https://www.edilex.fi/lainsaadanto/20140938>. Ks. myös Työtapaturma- ja
ammattitautiL 459/2015  <https://www.edilex.fi/lainsaadanto/20150459>. Ks. myös Uudistettu
Euroopan sosiaalinen peruskirja SopS
80/2002  <https://www.edilex.fi/valtiosopimukset/20020080> II Osa 12–14 art. ja
Euroopan unionin perusoikeuskirja  <https://www.edilex.fi/eu-lainsaadanto/32016P0001> 34
art.
10 artikla
Tämän yleissopimuksen sopimusvaltiot tunnustavat, että:
1. suurin mahdollinen suojelu ja apu on annettava perheelle, joka on yhteiskunnan luonnollinen ja
perustavaa laatua oleva yhteisö, varsinkin sen perustamista varten ja niin kauan kuin se on vastuussa
vajaavaltaisten lasten huollosta ja kasvatuksesta. Avioliiton on perustuttava avioliittoon aikovien
vapaaseen tahtoon;
2. erityistä suojelua on myönnettävä äideille kohtuullisena aikana ennen ja jälkeen lapsen
synnytyksen. Tänä aikana työssä käyville äideille olisi myönnettävä palkallinen loma tai loma riittävin
sosiaaliturvaeduin;
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedSe …6/223. erityisiin suojelu- ja avustustoimenpiteisiin olisi ryhdyttävä kaikkiin lapsiin ja nuoriin henkilöihin
nähden ilman syntyperään tai muihin seikkoihin perustuvaa syrjintää. Lapset ja nuoret henkilöt tulisi
suojata taloudelliselta ja sosiaaliselta hyväksikäytöltä. Heidän pitämisensä työssä, joka on haitallista
heidän moraalilleen tai terveydelleen tahi joka on hengenvaarallista tahi joka saattaa haitata heidän
normaalia kehittymistään, olisi lailla määrättävä rangaistavaksi. Valtioiden on myös vahvistettava
ikärajat, joita nuorempien lasten ottaminen palvelukseen on kiellettyä ja rangaistavaa.
Huomautus:
Ks. esim. Suomen perustusL 731/1999  <https://www.edilex.fi/lainsaadanto/19990731> 10 §,
AvioliittoL 234/1929  <https://www.edilex.fi/lainsaadanto/19290234>, L rekisteröidystä
parisuhteesta 950/2001  <https://www.edilex.fi/lainsaadanto/20010950>, LastensuojeluL
417/2007  <https://www.edilex.fi/lainsaadanto/20070417> ja ÄitiysavustusL
477/1993  <https://www.edilex.fi/lainsaadanto/19930477>. Ks. myös Euroopan ihmisoikeussopimus
SopS  18–19/1990  <https://www.edilex.fi/valtiosopimukset/19900019> 8 ja 12 art., KP-sopimus SopS
7–8/1976  <https://www.edilex.fi/valtiosopimukset/19760008> 23 ja 24 art., Uudistettu Euroopan
sosiaalinen peruskirja SopS 80/2002  <https://www.edilex.fi/valtiosopimukset/20020080> 16 art.,
Euroopan unionin perusoikeuskirja  <https://www.edilex.fi/eu-lainsaadanto/32016P0001> 7 ja
9 art. sekä Yleissopimus lapsen oikeuksista SopS
59–60/1991  <https://www.edilex.fi/valtiosopimukset/19910060>.
11 artikla
1. Tämän yleissopimuksen sopimusvaltiot tunnustavat jokaiselle oikeuden saada itselleen ja
perheelleen tyydyttävä elintaso, joka käsittää riittävän ravinnon, vaatetuksen ja sopivan asunnon,
sekä oikeuden elinehtojen jatkuvaan parantamiseen. Sopimusvaltiot ryhtyvät tarpeellisiin
toimenpiteisiin varmistaakseen, että tämä oikeus toteutetaan, ja ne tunnustavat tässä yhteydessä
vapaaehtoisuuteen perustuvan kansainvälisen yhteistoiminnan olennaisen merkityksen.
2. Tunnustaessaan jokaiselle perusoikeuden olla vapaa nälästä tämän yleissopimuksen
sopimusvaltioiden tulee yksinään ja kansainvälisen yhteistoiminnan avulla ryhtyä tarpeellisiin
toimenpiteisiin, joihin kuuluu konkreettisten ohjelmien laatiminen:
a) parantaakseen ravinnon valmistus-, säilytys- ja jakelumenetelmiä käyttämällä täysin hyväksi
teknistä ja tieteellistä kokemusta, levittämällä tietoja ravintoaineopin periaatteista sekä kehittämällä
tai uudistamalla maatalousjärjestelmiä, jotta saavutettaisiin luonnonvarojen mahdollisimman
tehokas kehittäminen ja hyväksikäyttö; ja
b) varmistaakseen maailman elintarvikevarastojen tasapuolisen jaon suhteessa tarpeeseen ottaen
huomioon sekä elintarvikkeita tuovien että niitä vievien maiden ongelmat.
Huomautus:
Ks. esim. Suomen perustusL 731/1999  <https://www.edilex.fi/lainsaadanto/19990731> 19 §, L
toimeentulotuesta 1412/1997  <https://www.edilex.fi/lainsaadanto/19971412> ja L yleisestä
asumistuesta 938/2014  <https://www.edilex.fi/lainsaadanto/20140938>. Ks. myös Uudistettu
Euroopan sosiaalinen peruskirja SopS
80/2002  <https://www.edilex.fi/valtiosopimukset/20020080> 30 art.
12 artikla
1. Tämän yleissopimuksen sopimusvaltiot tunnustavat jokaiselle oikeuden nauttia korkeimmasta
saavutettavissa olevasta ruumiin- ja mielenterveydestä.
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedSe …7/222. Tämän yleissopimuksen sopimusvaltioiden tulee ryhtyä tämän oikeuden täydellisen toteuttamisen
saavuttamiseksi toimenpiteisiin, jotka ovat välttämättömiä:
a) kuolleena syntyvien lasten määrän ja lapsikuolleisuuden vähenemisen aikaansaamiseksi sekä
lasten terveen kehityksen parantamiseksi;
b) kaiken ympäristö- ja teollisuushygienian piiriin kuuluvan parantamiseksi;
c) kulku- ja tarttuvien tautien sekä ammattitautien ja muiden tautien estämiseksi, hoitamiseksi ja
valvomiseksi;
d) sellaisten olosuhteiden luomiseksi, jotka ovat omiaan turvaamaan jokaiselle lääkärin ja
sairaaloiden palvelukset sairaustapauksissa.
Huomautus:
Ks. esim. Suomen perustusL 731/1999  <https://www.edilex.fi/lainsaadanto/19990731> 19 § 3 mom.,
TerveydenhuoltoL 1326/2010  <https://www.edilex.fi/lainsaadanto/20101326>, TartuntatautiL
1227/2016  <https://www.edilex.fi/lainsaadanto/20161227>, MielenterveysL
1116/1990  <https://www.edilex.fi/lainsaadanto/19901116> ja L sosiaali- ja terveydenhuollon
suunnittelusta ja valtionavustuksesta 733/1992  <https://www.edilex.fi/lainsaadanto/19920733>,
1.1.2023 alkaen L sosiaali- ja terveydenhuoltoa ja pelastustoimea koskevan uudistuksen
toimeenpanosta ja sitä koskevan lainsäädännön voimaanpanosta
616/2021  <https://www.edilex.fi/lainsaadanto/20210616>. Ks. myös Työtapaturma- ja
ammattitautiL 459/2015  <https://www.edilex.fi/lainsaadanto/20150459>.
13 artikla
1. Tämän yleissopimuksen sopimusvaltiot tunnustavat jokaiselle oikeuden opetuksen saamiseen. Ne
ovat yksimielisiä siitä, että opetuksen tarkoituksena on ihmisen persoonallisuuden ja sen arvon
tajuamisen täydellinen kehittäminen ja että sen on vahvistettava ihmisoikeuksien ja perusvapauksien
kunnioittamista. Ne ovat niin ikään yhtä mieltä siitä, että opetuksen on tehtävä mahdolliseksi
jokaiselle suorittaa hyödyllinen panos vapaassa yhteiskunnassa, edistettävä ymmärtämystä,
suvaitsevaisuutta ja ystävyyttä kaikkien kansakuntien ja kaikkien rodullisten, etnisten tai
uskonnollisten ryhmien kesken sekä edistettävä Yhdistyneiden Kansakuntien toimintaa rauhan
säilyttämiseksi.
2. Tämän yleissopimuksen sopimusvaltiot tunnustavat, että tämän oikeuden täydellisen
toteuttamisen kannalta:
a) alkeisopetuksen on oltava pakollista ja maksutta kaikkien saatavissa;
b) se eri muodoissa tapahtuva opetus, tekninen ja ammatillinen mukaanluettuna, jota annetaan
alkeisopetuksen jälkeen, on kaikin käytettävissä olevin keinoin tehtävä yleisesti saavutettavaksi ja
mahdolliseksi kaikille erityisesti ottamalla asteittain käyttöön maksuton opetus;
c) korkeampi opetus on kaikin asianmukaisin tavoin tehtävä yhtä mahdolliseksi kaikille kyvykkyyden
perusteella ja ennen kaikkea ottamalla asteittain käyttöön maksuton opetus;
d) perusopetusta on tuettava ja tehostettava mahdollisuuksien mukaan niiden henkilöiden osalta,
jotka eivät ole saaneet tai jotka eivät ole päättäneet koko alkeisopetustaan;
e) on pyrittävä aktiivisesti kehittämään koulujärjestelmää kaikilla tasoilla, on luotava riittävä
stipendijärjestelmä, ja opettajakunnan aineellisia oloja on jatkuvasti parannettava.
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedSe …8/223. Tämän yleissopimuksen sopimusvaltiot sitoutuvat kunnioittamaan vanhempain ja tarvittaessa
laillisten holhoojain vapautta valita lapsilleen muitakin kuin julkisten viranomaisten perustamia
kouluja, joiden opetussuunnitelmat ovat viranomaisten määräämää tai hyväksymää vähimmäistasoa,
ja turvata lastensa uskonnollinen ja moraalinen kasvatus, joka on heidän omien vakaumustensa
mukainen.
4. Minkään tässä artiklassa ei ole tulkittava rajoittavan yksityisten tai järjestöjen oikeutta perustaa ja
johtaa opetuslaitoksia kuitenkin edellyttäen, että noudatetaan 1 kappaleessa esitettyjä periaatteita ja
vaatimusta, että tällaisessa laitoksessa annetun opetuksen tulee vastata valtion asettamaa
vähimmäistasoa.
Huomautus:
Ks. Suomen perustusL 731/1999  <https://www.edilex.fi/lainsaadanto/19990731> 16 ja 123 §,
PerusopetusL 628/1998  <https://www.edilex.fi/lainsaadanto/19980628> 7 luku, YliopistoL
558/2009  <https://www.edilex.fi/lainsaadanto/20090558>, OpintotukiL
65/1994  <https://www.edilex.fi/lainsaadanto/19940065> ja L vapaasta sivistystyöstä
632/1998  <https://www.edilex.fi/lainsaadanto/19980632>. Ks. myös Uudistettu Euroopan
sosiaalinen peruskirja SopS  80/2002  <https://www.edilex.fi/valtiosopimukset/20020080> 17 art. ja
Euroopan unionin perusoikeuskirja  <https://www.edilex.fi/eu-lainsaadanto/32016P0001> 14
art.
14 artikla
Jokainen yleissopimuksen sopimusvaltio, joka ei voinut tämän yleissopimuksen osapuoleksi
tullessaan taata emämaansa alueella tai muilla sen tuomiovallan alaisina olevilla alueilla pakollista ja
maksutonta alkeisopetusta, sitoutuu kahden vuoden kuluessa laatimaan ja hyväksymään
yksityiskohtaisen toimintasuunnitelman kaikille pakollisen ja maksuttoman opetuksen periaatteen
asteittaiseksi toteuttamiseksi suunnitelmassa määrätyn kohtuullisen ajanjakson kuluessa.
15 artikla
1. Tämän yleissopimuksen sopimusvaltiot tunnustavat jokaiselle oikeuden:
a) ottaa osaa kulttuurielämään;
b) päästä osalliseksi tieteen kehityksen ja sen soveltamisen eduista;
c) nauttia tieteellisten, kirjallisten tai taiteellisten tuotteidensa henkisille ja aineellisille eduille
suodusta suojasta.
2. Tämän yleissopimuksen sopimusvaltioiden on tämän oikeuden täydellisen toteuttamisen
saavuttamiseksi ryhdyttävä toimenpiteisiin, jotka ovat välttämättömiä tieteen ja sivistyksen
säilyttämisen, kehittämisen ja levittämisen kannalta.
3. Tämän yleissopimuksen sopimusvaltiot sitoutuvat kunnioittamaan tieteelliselle tutkimukselle ja
luovalle toiminnalle välttämätöntä vapautta.
4. Tämän yleissopimuksen sopimusvaltiot tunnustavat ne edut, jotka koituvat tieteen ja sivistyksen
alalla solmittavien kansainvälisten yhteyksien ja kansainvälisen yhteistoiminnan kannustamisesta ja
kehittämisestä.
Huomautus:
Ks. Suomen perustusL 731/1999  <https://www.edilex.fi/lainsaadanto/19990731> 16 ja 17 §. Ks. myös
Euroopan unionin perusoikeuskirja  <https://www.edilex.fi/eu-lainsaadanto/32016P0001> 13 ja
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedSe …9/2222 art.
IV osa
16 artikla
1. Tämän yleissopimuksen sopimusvaltiot sitoutuvat esittämään yleissopimuksen tämän osan
mukaisesti kertomuksia suorittamistaan toimenpiteistä ja saavutetusta edistyksestä tässä
yleissopimuksessa tunnustettujen oikeuksien noudattamisessa.
2. a) Kaikki kertomukset on toimitettava Yhdistyneiden Kansakuntien pääsihteerille, joka lähettää
jäljennökset niistä Talous- ja sosiaalineuvostolle tarkastettavaksi tämän yleissopimuksen määräysten
mukaisesti;
b) Pääsihteeri toimittaa myös erityisjärjestöille jäljennökset niiltä sopimusvaltioilta saamistaan
kertomuksista tai joistakin niiden olennaisista osista, jotka samalla ovat myös näiden
erityisjärjestöjen jäseniä, sikäli kuin nämä kertomukset tai niiden osat käsittelevät sellaisia
kysymyksiä, jotka kuuluvat asianomaisten järjestöjen ratkaistaviin niiden perussääntöjen mukaan.
17 artikla
1. Sopimusvaltioiden tulee tehdä kertomuksensa vaiheittain sen ohjelman mukaisesti, jonka Talous-
ja sosiaalineuvosto vahvistaa vuoden kuluessa tämän yleissopimuksen voimaantulosta
yhteistoiminnassa tämän yleissopimuksen sopimusvaltioiden sekä asianomaisten erityisjärjestöjen
kanssa.
2. Kertomuksissa voidaan esittää ne olosuhteet ja vaikeudet, jotka vaikuttavat tämän yleissopimuksen
mukaisten velvoitusten täyttämiseen.
3. Milloin sopimusvaltio on jo aikaisemmin antanut asiaankuuluvia tietoja Yhdistyneille
Kansakunnille tai jollekin erityisjärjestölle, ei ole tarpeellista toimittaa uudelleen näitä tietoja, vaan
tarkka viittaus täten annettuihin tietoihin on riittävä.
18 artikla
Talous- ja sosiaalineuvosto voi Yhdistyneiden Kansakuntien peruskirjan sille asettaman vastuun
mukaisesti ihmisoikeuksien ja perusvapauksien alalla sopia erityisjärjestöjen kanssa siitä, että ne
tiedottavat sille tämän yleissopimuksen määräysten noudattamisessa saavutetusta edistyksestä niiltä
osin kuin se kuuluu niiden toimintapiiriin. Nämä kertomukset voivat sisältää yksityiskohtaiset tiedot
asianomaisten elinten hyväksymistä määräysten noudattamista koskevista päätöksistä ja
suosituksista.
19 artikla
Talous- ja sosiaalineuvosto voi toimittaa Ihmisoikeuksien toimikunnalle tutkittavaksi ja yleistä
suositusta varten tai tarvittaessa tiedoksi valtioiden tämän yleissopimuksen 16 ja 17 artiklan
mukaisesti esittämät ihmisoikeuksia koskevat kertomukset sekä erityisjärjestöjen tämän
yleissopimuksen 18 artiklan mukaisesti esittämät ihmisoikeuksia koskevat kertomukset.
20 artikla
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedS …10/22Sopimusvaltiot ja asianomaiset erityisjärjestöt voivat toimittaa Talous- ja sosiaalineuvostolle
huomautuksensa jokaisesta 19 artiklan mukaisesti annetusta yleisestä suosituksesta tai jokaisesta
sellaisen suosituksen mainitsemisesta Ihmisoikeuksien toimikunnan kertomuksessa tai siinä
mainitussa asiakirjassa.
21 artikla
Talous- ja sosiaalineuvosto voi aika ajoin toimittaa yleiskokoukselle kertomuksia yleisluontoisine
suosituksineen sekä yhteenvedon yleissopimuksen sopimusvaltioilta ja erityisjärjestöiltä saamistaan
tiedoista koskien toimenpiteitä, joihin on ryhdytty, ja saavutettua edistystä tässä yleissopimuksessa
tunnustettujen oikeuksien noudattamisessa.
22 artikla
Talous- ja sosiaalineuvosto voi ilmoittaa muille Yhdistyneiden Kansakuntien elimille, niiden
alaelimille sekä teknisestä avusta huolehtiville erityisjärjestöille jokaisesta kysymyksestä, joka tulee
ajankohtaiseksi tässä yleissopimuksen osassa tarkoitettujen kertomusten johdosta ja joka saattaa
auttaa näitä elimiä päättämään kukin oman toimintansa puitteissa, onko aiheellista ryhtyä
kansainvälisiin toimenpiteisiin, jotka ovat omiaan myötävaikuttamaan tämän yleissopimuksen
määräysten tehokkaaseen toteuttamiseen.
23 artikla
Tämän yleissopimuksen sopimusvaltiot ovat yhtä mieltä siitä, että kansainvälinen toiminta tässä
yleissopimuksessa tunnustettujen oikeuksien saavuttamiseksi käsittää sellaiset keinot kuin
yleissopimusten solmimisen, suositusten hyväksymisen, teknisen avun antamisen sekä
yhteistoiminnassa asianomaisten hallitusten kanssa neuvottelu- ja tutkimustarkoituksessa
järjestettävien alueellisten ja teknisten kokousten pitämisen.
24 artikla
Minkään tässä yleissopimuksessa ei ole tulkittava rajoittavan Yhdistyneiden Kansakuntien
peruskirjan määräyksiä eikä erityisjärjestöjen perussääntöjä, jotka määräävät Yhdistyneiden
Kansakuntien ja erityisjärjestöjen vastuun tämän yleissopimuksen käsittelemissä kysymyksissä.
25 artikla
Minkään tässä yleissopimuksessa ei ole tulkittava rajoittavan kaikkien kansojen luontaista oikeutta
täydellisesti ja rajoituksitta nauttia ja hyödyntää luonnonrikkauksiaan ja voimavarojaan.
V osa
26 artikla
1. Tämä yleissopimus on avoinna jokaisen Yhdistyneiden Kansakuntien jäsenvaltion tai sen
erityisjärjestöjen jäsenen, Kansainvälisen tuomioistuimen perussäännön sopimusvaltion ja jokaisen
muun valtion allekirjoittamista varten, jonka Yhdistyneiden Kansakuntien yleiskokous on kutsunut
tulemaan tämän yleissopimuksen osapuoleksi.
2. Tämä yleissopimus on ratifioitava. Ratifioimiskirjat on talletettava Yhdistyneiden Kansakuntien
pääsihteerin huostaan.
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedS … 11/223. Tämä yleissopimus on avoinna kaikkien niiden valtioiden liittymistä varten, jotka on mainittu
tämän artiklan 1 kappaleessa.
4. Liittyminen tapahtuu tallettamalla liittymiskirja Yhdistyneiden Kansakuntien pääsihteerin
huostaan.
5. Yhdistyneiden Kansakuntien pääsihteeri ilmoittaa kaikille tämän yleissopimuksen
allekirjoittaneille tai siihen liittyneille valtioille jokaisesta ratifioimis- tai liittymiskirjan
tallettamisesta.
27 artikla
1. Tämä yleissopimus tulee voimaan kolmen kuukauden kuluttua siitä päivästä, jona
kolmaskymmenesviides ratifioimis- tai liittymiskirja on talletettu Yhdistyneiden Kansakuntien
pääsihteerin huostaan.
2. Jokaisen valtion osalta, joka ratifioi tämän yleissopimuksen tai liittyy siihen
kolmannenkymmenennenviidennen ratifioimis- tai liittymiskirjan tultua talletetuksi, yleissopimus
tulee voimaan kolmen kuukauden kuluttua sen oman ratifioimis- tai liittymiskirjan
tallettamispäivästä.
28 artikla
Tämän yleissopimuksen määräykset ulottuvat koskemaan rajoituksitta ja poikkeuksitta kaikkia
liittovaltion osia.
29 artikla
1. Jokainen tämän yleissopimuksen sopimusvaltio voi tehdä muutosehdotuksen ja toimittaa sen
Yhdistyneiden Kansakuntien pääsihteerille. Pääsihteerin tulee sen jälkeen tiedottaa
muutosehdotuksesta yleissopimuksen sopimusvaltioille ja pyytää, että nämä ilmoittaisivat hänelle,
suosittelevatko ne sopimusvaltioiden konferenssin koolle kutsumista käsittelemään ehdotusta ja
äänestämään siitä. Siinä tapauksessa, että ainakin kolmannes valtioista puoltaa tällaista konferenssia,
pääsihteerin tulee kutsua koolle konferenssi Yhdistyneiden Kansakuntien suojeluksen alaisena.
Jokainen konferenssissa läsnä olevien ja äänestävien valtioiden enemmistön hyväksymä muutos on
alistettava Yhdistyneiden Kansakuntien yleiskokouksen hyväksyttäväksi.
2. Tällaiset muutokset tulevat voimaan sitten kun yleiskokous on antanut niille hyväksymisensä ja
kun yleissopimuksen osapuolina olevat valtiot ovat kahden kolmasosan enemmistöllä hyväksyneet ne
kukin omien perustuslaillisten määräystensä mukaisesti.
3. Tällaisten muutosten tullessa voimaan ne sitovat ainoastaan niitä osapuolia, jotka ovat
hyväksyneet ne. Muut osapuolet ovat vielä yleissopimuksen ja jokaisen aiemman niiden hyväksymän
muutoksen määräysten sitomia.
30 artikla
Lukuunottamatta tämän yleissopimuksen 26 artiklan 5 kappaleen mukaisesti tehtäviä ilmoituksia
pääsihteeri tiedottaa kaikille saman artiklan 1 kappaleessa tarkoitetuille valtioille seuraavat seikat:
a) 26 artiklan mukaiset allekirjoittamiset, ratifioinnit sekä liittymiset;
b) tämän yleissopimuksen 27 artiklan mukainen voimaantulopäivä sekä 29 artiklan mukainen
muutosten voimaantulopäivä.
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedS …12/2231 artikla
1. Tämä yleissopimus, jonka englannin-, espanjan-, kiinan-, ranskan- ja venäjänkieliset tekstit ovat
yhtä todistusvoimaiset, on talletettava Yhdistyneiden Kansakuntien arkistoon.
2. Yhdistyneiden Kansakuntien pääsihteeri toimittaa tämän yleissopimuksen oikeaksi todistetut
jäljennökset kaikille tämän yleissopimuksen 26 artiklassa tarkoitetuille valtioille.
Taloudellisia, sosiaalisia ja sivistyksellisiä oikeuksia koskevan
kansainvälisen yleissopimuksen valinnainen pöytäkirja («SopS» 16–
17/2014)
Johdanto
Tämän pöytäkirjan sopimusvaltiot , jotka
katsovat , että Yhdistyneiden kansakuntien peruskirjan periaatteiden mukaan ihmiskunnan kaikkien
jäsenten synnynnäisen arvon sekä yhtäläisten ja luovuttamattomien oikeuksien tunnustaminen
muodostaa vapauden, oikeudenmukaisuuden ja rauhan perustan maailmassa,
panevat merkille , että ihmisoikeuksien yleismaailmallisen julistuksen mukaan kaikki ihmiset
syntyvät vapaina ja tasavertaisina arvoltaan ja oikeuksiltaan ja jokainen on oikeutettu kaikkiin tässä
julistuksessa esitettyihin oikeuksiin ja vapauksiin ilman minkäänlaista rotuun, väriin, sukupuoleen,
kieleen, uskontoon, poliittiseen tai muuhun mielipiteeseen, kansalliseen tai yhteiskunnalliseen
alkuperään, omaisuuteen, syntyperään tai muuhun tekijään perustuvaa erotusta,
palauttavat mieliin , että ihmisoikeuksien yleismaailmallisessa julistuksessa ja Yhdistyneiden
kansakuntien kansainvälisissä ihmisoikeussopimuksissa tunnustetaan, että vapaiden, pelosta ja
puutteesta vapautta nauttivien ihmisten ihanne voidaan saavuttaa vain, jos luodaan olosuhteet, joissa
jokainen saattaa nauttia taloudellisia, sosiaalisia ja sivistyksellisiä oikeuksiaan sekä
kansalaisoikeuksiaan ja poliittisia oikeuksiaan,
vahvistavat  kaikkien ihmisoikeuksien ja perusvapauksien yleismaailmallisuuden, jakamattomuuden,
keskinäisen riippuvuuden ja yhteenkuuluvuuden,
palauttavat mieliin , että jokainen taloudellisia, sosiaalisia ja sivistyksellisiä oikeuksia koskevan
kansainvälisen yleissopimuksen (jäljempänä "yleissopimus") sopimusvaltio sitoutuu ryhtymään
toimenpiteisiin sekä erikseen että kansainvälisen avun ja yhteistoiminnan kautta, varsinkin talouden
ja tekniikan alalla, kaikin käytettävissään olevin voimavaroin, yleissopimuksessa tunnustettujen
oikeuksien toteuttamiseksi asteittain kokonaisuudessaan kaikin asianmukaisin keinoin ja varsinkin
lainsäädäntötoimenpitein,
katsovat , että yleissopimuksen päämäärien saavuttamiseksi ja sen määräysten täytäntöön
panemiseksi nykyistä tehokkaammin olisi taloudellisten, sosiaalisten ja sivistyksellisten oikeuksien
komitealle (jäljempänä "komitea") tehtävä mahdolliseksi suorittaa tässä pöytäkirjassa määrättyjä
tehtäviä,
ovat sopineet seuraavasta:
1 artikla
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedS …13/22Komitean toimivalta ottaa vastaan ja käsitellä valituksia
1. Yleissopimuksen sopimusvaltio, joka tulee tämän pöytäkirjan sopimusvaltioksi, tunnustaa
komitean toimivallan ottaa vastaan ja käsitellä valituksia siten kuin tässä pöytäkirjassa määrätään.
2. Komitea ei ota vastaan valitusta, joka koskee yleissopimuksen sopimusvaltiota, joka ei ole tämän
pöytäkirjan sopimusvaltio.
2 artikla
Valitukset
Valituksia voivat tehdä sopimusvaltion lainkäyttövaltaan kuuluvat yksityishenkilöt tai
yksityishenkilöiden ryhmät, jotka väittävät kyseisen sopimusvaltion loukanneen heidän
yleissopimuksessa tunnustettuja taloudellisia, sosiaalisia ja sivistyksellisiä oikeuksiaan, tai valituksia
voidaan tehdä näiden puolesta. Jos valitus tehdään yksityishenkilöiden tai yksityishenkilöiden
ryhmien puolesta, tämän on tapahduttava näiden suostumuksella, jollei valittaja voi perustella
toimintaansa näiden puolesta ilman tällaista suostumusta.
3 artikla
Tutkittavaksi ottaminen
1. Komitea ei käsittele valitusta, ellei se ole varmistunut siitä, että kaikki käytettävissä olevat
kansalliset oikeussuojakeinot on käytetty. Tätä määräystä ei sovelleta, jos näiden oikeussuojakeinojen
soveltaminen on kohtuuttomasti pitkittynyt.
2. Komitea ei ota valitusta tutkittavaksi, jos:
(a) valitusta ei ole tehty vuoden kuluessa siitä, kun kaikki kansalliset oikeussuojakeinot on käytetty,
jollei valittaja pysty osoittamaan, ettei valitusta voitu tehdä kyseisenä määräaikana;
(b) valituksen kohteena olevat seikat ovat tapahtuneet ennen tämän pöytäkirjan voimaantuloa
kyseisen sopimusvaltion osalta, elleivät nämä seikat ole jatkuneet kyseisen ajankohdan jälkeen.
(c) komitea on jo tutkinut saman asian tai sitä on tutkittu tai tutkitaan muussa kansainvälisessä
tutkinta- tai selvittelymenettelyssä;
(d) yleissopimuksen määräykset eivät sovellu valitukseen;
(e) valitus on ilmeisen perusteeton, sitä ei ole perusteltu riittävästi tai se perustuu yksinomaan
joukkoviestimien levittämiin tietoihin;
(f) valituksessa on käytetty väärin valitusoikeutta; tai
(g) valitus on tehty nimettömänä tai muutoin kuin kirjallisesti.
4 artikla
Valitukset, joista ei ilmene selvää haittaa
Komitea voi tarvittaessa kieltäytyä käsittelemästä valitusta, josta ei ilmene, että valittajalle olisi
aiheutunut selvää haittaa, jollei komitea katso valituksen tuovan esiin vakavaa yleisesti merkittävää
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedS …14/22seikkaa.
5 artikla
Väliaikaiset toimenpiteet
1. Komitea voi milloin tahansa valituksen vastaanottamisen jälkeen ja ennen asiasisältöä koskevan
ratkaisun tekemistä toimittaa asianosaisena olevalle sopimusvaltiolle sen kiireellisesti käsiteltäväksi
pyynnön, että tämä sopimusvaltio ryhtyisi sellaisiin väliaikaisiin toimenpiteisiin, jotka voivat
poikkeustapauksissa olla tarpeen, jotta vältettäisiin väitetystä loukkauksesta uhrille tai uhreille
mahdollisesti aiheutuva korvaamaton vahinko.
2. Se, että komitea käyttää 1 kohdan mukaista harkintavaltaansa, ei tarkoita, että se olisi päättänyt
ottaa valituksen tutkittavaksi tai ratkaissut sen asiasisällön.
6 artikla
Valituksen toimittaminen
1. Komitea antaa sille tämän pöytäkirjan mukaisesti tehdyn valituksen luottamuksellisesti tiedoksi
asianosaisena olevalle sopimusvaltiolle, jollei komitea valitusta tälle valtiolle tiedoksi antamatta
katso, ettei valitusta voida ottaa tutkittavaksi.
2. Asianosaisena oleva sopimusvaltio toimittaa kuuden kuukauden kuluessa komitealle kirjalliset
selvityksensä tai lausuntonsa asiasta ja mahdollisesti tarjoamastaan oikeussuojakeinosta.
7 artikla
Sovintoratkaisu
1. Komitea saattaa hyvät palveluksensa asian osapuolten käytettäväksi, jotta asiassa saavutettaisiin
sovintoratkaisu yleissopimuksessa määrättyjä velvoitteita kunnioittaen.
2. Sovintoratkaisun hyväksyminen päättää tämän pöytäkirjan mukaisen valituksen käsittelyn.
8 artikla
Valitusten tutkiminen
1. Komitea tutkii tämän pöytäkirjan 2 artiklan mukaisesti vastaan ottamansa valitukset kaikkien sille
toimitettujen aineistojen perusteella, edellyttäen, että nämä aineistot toimitetaan asian osapuolille.
2. Komitea tutkii tämän pöytäkirjan mukaisesti tehdyt valitukset suljetuissa istunnoissa.
3. Tutkiessaan tämän pöytäkirjan mukaista valitusta komitea voi tarvittaessa tutkia asian kannalta
merkityksellisiä aineistoja, jotka ovat peräisin muilta Yhdistyneiden kansakuntien elimiltä,
erityisjärjestöiltä, rahastoilta, ohjelmilta ja järjestelmiltä ja muilta kansainvälisiltä järjestöiltä,
alueelliset ihmisoikeusjärjestelmät mukaan lukien, sekä kyseisen sopimusvaltion esittämiä vastineita
tai huomautuksia.
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedS …15/224. Tutkiessaan tämän pöytäkirjan mukaisia valituksia komitea arvioi niiden toimenpiteiden
asianmukaisuutta, joihin sopimusvaltio on ryhtynyt yleissopimuksen II osan mukaisesti. Tällöin
komitea ottaa huomioon, että sopimusvaltio voi toteuttaa useita mahdollisia toimenpiteitä
yleissopimuksessa määrättyjen oikeuksien täytäntöön panemiseksi.
9 artikla
Toimenpiteet komitean kannanottojen johdosta
1. Tutkittuaan valituksen komitea toimittaa valitusta koskevat kannanottonsa sekä mahdolliset
suosituksensa asian osapuolille.
2. Sopimusvaltio ottaa asianmukaisesti huomioon komitean kannanotot ja mahdolliset suositukset
sekä toimittaa komitealle kuuden kuukauden kuluessa kirjallisen vastauksen, johon sisältyvät tiedot
toimenpiteistä, joihin on ryhdytty komitean kannanottojen ja suositusten johdosta.
3. Komitea voi pyytää sopimusvaltiota toimittamaan lisätietoja toimenpiteistä, joihin sopimusvaltio
on ryhtynyt komitean kannanottojen tai sen mahdollisten suositusten johdosta; jos komitea katsoo
asianmukaiseksi, se voi pyytää sopimusvaltiota toimittamaan lisätietoja myös myöhemmin
yleissopimuksen 16 ja 17 artiklan mukaisesti antamissaan kertomuksissa.
10 artikla
Valtiovalitukset
1. Tämän pöytäkirjan sopimusvaltio voi milloin tahansa antaa tämän artiklan mukaisesti selityksen,
jonka mukaan se tunnustaa komitean toimivallan ottaa vastaan ja käsitellä valituksia, joissa
sopimusvaltio väittää että toinen sopimusvaltio ei täytä yleissopimuksen mukaisia velvoitteitaan.
Tämän artiklan mukaisia valituksia voidaan ottaa vastaan ja käsitellä ainoastaan, jos ne ovat sellaisen
sopimusvaltion tekemiä, joka on antanut osaltaan komitean toimivallan tunnustavan selityksen.
Komitea ei ota vastaan valitusta, jos se koskee sopimusvaltiota, joka ei ole antanut tällaista selitystä.
Tämän artiklan mukaisesti vastaan otetut valitukset käsitellään seuraavaa menettelyä noudattaen:
(a) Jos tämän pöytäkirjan sopimusvaltio katsoo, ettei toinen sopimusvaltio täytä yleissopimuksen
mukaisia velvoitteitaan, se voi kirjallisella valituksella antaa asian tiedoksi kyseiselle
sopimusvaltiolle. Sopimusvaltio voi ilmoittaa asiasta myös komitealle. Kolmen kuukauden kuluessa
valituksen vastaanottamisesta valituksen vastaan ottava valtio antaa valituksen lähettäneelle valtiolle
asiaa koskevan kirjallisen selityksen tai muun lausunnon, jossa viitataan mahdollisuuksien ja tarpeen
mukaan asiassa käytettyihin tai vireillä tai käytettävissä oleviin kansallisiin menettelyihin ja
oikeussuojakeinoihin;
(b) Jollei asiaa saada selvitetyksi molempia asianosaisina olevia sopimusvaltioita tyydyttävällä tavalla
kuuden kuukauden kuluessa siitä, kun valituksen vastaan ottava valtio on ottanut vastaan
alkuperäisen valituksen, kummallakin valtiolla on oikeus saattaa asia komitean käsiteltäväksi sekä
komitealle että toiselle valtiolle osoitetulla ilmoituksella;
(c) Komitea käsittelee sen käsiteltäväksi saatetun asian vasta, kun se on varmistunut siitä, että asiassa
on käytetty kaikki käytettävissä olevat kansalliset oikeussuojakeinot. Tätä määräystä ei sovelleta, jos
komitea katsoo, että näiden oikeussuojakeinojen soveltaminen on kohtuuttomasti pitkittynyt;
(d) Jollei tämän kohdan c alakohdan määräyksistä muuta johdu, komitea saattaa hyvät palveluksensa
kyseisten sopimusvaltioiden käytettäväksi, jotta asiassa saavutettaisiin sovintoratkaisu
yleissopimuksessa määrättyjä velvoitteita kunnioittaen;
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedS …16/22(e) Komitea tutkii tämän artiklan mukaisesti tehdyt valitukset suljetuissa istunnoissa;
(f) Komitea voi sen käsiteltäväksi tämän kohdan b alakohdan mukaisesti saatetussa asiassa kehottaa
b alakohdassa tarkoitettuja asianomaisia sopimusvaltioita antamaan kaikki asiaankuuluvat tiedot;
(g) Asianosaisina olevilla tämän kohdan b alakohdassa tarkoitetuilla sopimusvaltioilla on oikeus olla
edustettuina komitean käsitellessä asiaa sekä esittää huomautuksia suullisesti ja/tai kirjallisesti;
(h) Tämän kohdan b alakohdan mukaisen ilmoituksen vastaan otettuaan komitea antaa viipymättä
kertomuksen seuraavasti:
(i) Jos saavutetaan tämän kohdan d alakohdan mukainen ratkaisu, komitea rajoittaa selvityksensä
lyhyeen lausuntoon, jossa todetaan tosiasiat sekä saavutettu ratkaisu,
(ii) Jollei saavuteta tämän kohdan d alakohdan mukaista ratkaisua, komitea esittää kertomuksessaan
asianosaisina olevien sopimusvaltioiden välistä asiaa koskevat olennaiset tosiseikat. Kertomukseen
liitetään kyseisten sopimusvaltioiden antamat kirjalliset huomautukset ja pöytäkirja niiden suullisista
huomautuksista. Komitea voi myös toimittaa pelkästään asianosaisina oleville sopimusvaltioille
kannanotot, jotka se katsoo merkityksellisiksi niiden välisen asian kannalta.
Kaikissa tapauksissa kertomus toimitetaan asianosaisina oleville sopimusvaltioille.
2. Sopimusvaltiot tallettavat tämän artiklan 1 kohdan mukaisen selityksen Yhdistyneiden
kansakuntien pääsihteerin huostaan, ja pääsihteeri toimittaa jäljennökset selityksestä muille
sopimusvaltioille. Selitys voidaan peruuttaa milloin tahansa ilmoittamalla asiasta pääsihteerille.
Peruuttaminen ei vaikuta sellaisen asian käsittelyyn, josta on jo tehty valitus tämän artiklan
mukaisesti; sopimusvaltiolta ei oteta vastaan uutta tämän artiklan mukaista valitusta sen jälkeen,
kun pääsihteeri on ottanut vastaan selityksen peruuttamista koskevanilmoituksen, ellei kyseinen
sopimusvaltio ole antanut uutta selitystä.
11 artikla
Tutkintamenettely
1. Tämän pöytäkirjan sopimusvaltio voi milloin tahansa antaa selityksen, jonka mukaan se tunnustaa
tässä artiklassa komitealle annetun toimivallan.
2. Jos komitean saaman luotettavan tiedon mukaan sopimusvaltio on vakavasti tai järjestelmällisesti
loukannut yleissopimuksessa määrättyjä taloudellisia, sosiaalisia ja sivistyksellisiä oikeuksia, komitea
pyytää tätä sopimusvaltiota tekemään yhteistyötä tietojen tutkimiseksi ja tätä varten toimittamaan
kyseisiä tietoja koskevan vastineen.
3. Ottaen huomioon asianosaisena olevan sopimusvaltion mahdollisesti toimittaman vastineen sekä
muut käytettävissään olevat luotettavat tiedot komitea voi nimetä yhden tai useamman jäsenensä
suorittamaan tutkinnan ja antamaan siitä kiireellisesti kertomuksen komitealle. Tutkintaan voi
sisältyä käynti sopimusvaltion alueella, mikäli käynti on perusteltavissa ja sopimusvaltio suostuu
siihen.
4. Tutkinta suoritetaan luottamuksellisesti, ja sopimusvaltion kanssa pyritään yhteistyöhön kaikissa
menettelyn vaiheissa.
5. Käsiteltyään tutkinnan tulokset komitea toimittaa ne asianosaisena olevalle sopimusvaltiolle
yhdessä mahdollisten kommenttien ja suositusten kanssa.
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedS …17/226. Asianosaisena oleva sopimusvaltio toimittaa vastineensa komitealle kuuden kuukauden kuluessa
siitä, kun se on ottanut vastaan komitean toimittamat tulokset, kommentit ja suositukset.
7. Kun tällainen menettely on suoritettu tämän artiklan 2 kohdan mukaisen tutkinnan osalta,
komitea voi kyseisen sopimusvaltion kanssa neuvoteltuaan päättää sisällyttää tiivistelmän
menettelyn tuloksista tämän pöytäkirjan 15 artiklassa tarkoitettuun vuosikertomukseen.
8. Sopimusvaltio, joka on antanut tämän artiklan 1 kohdan mukaisen selityksen, voi milloin tahansa
peruuttaa tämän selityksen ilmoittamalla asiasta pääsihteerille.
12 artikla
Toimenpiteet tutkintamenettelyn johdosta
1. Komitea voi pyytää asianosaisena olevaa sopimusvaltiota sisällyttämään yleissopimuksen 16 ja 17
artiklan mukaiseen kertomukseensa yksityiskohtaiset tiedot toimenpiteistä, joihin on ryhdytty tämän
pöytäkirjan 11 artiklan mukaisesti suoritetun tutkinnan johdosta.
2. Komitea voi tarvittaessa 11 artiklan 6 kohdassa tarkoitetun kuuden kuukauden määräajan
päätyttyä pyytää asianosaisena olevaa sopimusvaltiota ilmoittamaan sille toimenpiteistä, joihin
tutkinnan johdosta on ryhdytty.
13 artikla
Suojelutoimenpiteet
Sopimusvaltio ryhtyy kaikkiin tarvittaviin toimenpiteisiin varmistaakseen, ettei sen lainkäyttövaltaan
kuuluvia yksityishenkilöitä kohdella huonosti tai uhkailla sen johdosta, että he ovat tehneet
komitealle valituksia tämän pöytäkirjan mukaisesti.
14 artikla
Kansainvälinen apu ja yhteistyö
1. Jos komitea katsoo sen tarpeelliseksi, se toimittaa asianosaisena olevan sopimusvaltion
suostumuksella Yhdistyneiden kansakuntien erityisjärjestöille, rahastoille ja ohjelmille sekä muille
toimivaltaisille elimille kannanottonsa tai suosituksensa teknisen neuvonnan tai avun tarvetta
ilmaisevien valitusten ja kyselyjen johdosta ja liittää mukaan sopimusvaltion mahdolliset vastineet ja
ehdotukset, jotka koskevat näitä kannanottoja tai suosituksia.
2. Komitea voi asianosaisena olevan sopimusvaltion suostumuksella myös saattaa näiden elinten
tietoon tämän pöytäkirjan mukaisesti käsiteltävistä valituksista johtuvan asian, joka saattaa edistää
näiden elinten toimivaltansa puitteissa tekemää päätöstä siitä, onko aiheellista ryhtyä kansainvälisiin
toimenpiteisiin, joilla voidaan osaltaan auttaa sopimusvaltioita edistymään yleissopimuksessa
tunnustettujen oikeuksien täytäntöönpanossa.
3. Perustetaan yleiskokouksen asianomaisia menettelyjä noudattaen rahasto, jota hallinnoidaan
Yhdistyneiden kansakuntien varainhoitoa koskevien määräysten ja sääntöjen mukaisesti ja jonka
tarkoituksena on asiantuntija-avun ja teknisen avun antaminen sopimusvaltioille kunkin
sopimusvaltion suostumuksella, jotta ne voivat nykyistä paremmin panna täytäntöön
yleissopimuksessa määrätyt oikeudet ja siten osaltaan vahvistaa kansallista toimintakykyään tämän
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedS …18/22pöytäkirjan soveltamisalaan kuuluvien taloudellisten, sosiaalisten ja sivistyksellisten oikeuksien
alalla.
4. Tämän artiklan määräykset eivät rajoita kunkin sopimusvaltion velvollisuutta täyttää
yleissopimuksen mukaiset velvoitteensa.
15 artikla
Vuosikertomus
Komitean sisällyttää vuosikertomukseensa yhteenvedon tämän pöytäkirjan mukaisesta
toiminnastaan.
16 artikla
Jakelu ja tiedottaminen
Kukin sopimusvaltio sitoutuu tekemään yleissopimuksen ja tämän pöytäkirjan laajalti tunnetuiksi ja
jakamaan niitä sekä helpottamaan tiedon saantia komitean kannanotoista ja suosituksista, erityisesti
asianosaisena olevaa sopimusvaltiota koskevien asioiden osalta, ja tekemään tämän vammaisille
henkilöille saavutettavalla tavalla.
17 artikla
Allekirjoittaminen, ratifiointi ja liittyminen
1. Tämä pöytäkirja on avoinna allekirjoittamista varten valtiolle, joka on allekirjoittanut tai ratifioinut
yleissopimuksen tai liittynyt siihen.
2. Valtio, joka on ratifioinut yleissopimuksen tai liittynyt siihen, voi ratifioida tämän pöytäkirjan.
Ratifioimiskirjat talletetaan Yhdistyneiden kansakuntien pääsihteerin huostaan.
3. Tämä pöytäkirja on avoinna liittymistä varten valtiolle, joka on ratifioinut yleissopimuksen tai
liittynyt siihen.
4. Liittyminen tapahtuu tallettamalla liittymiskirja Yhdistyneiden kansakuntien pääsihteerin
huostaan.
18 artikla
Voimaantulo
1. Tämä pöytäkirja tulee voimaan kolmen kuukauden kuluttua päivästä, jona kymmenes ratifioimis-
tai liittymiskirja on talletettu Yhdistyneiden kansakuntien pääsihteerin huostaan.
2. Kunkin sellaisen valtion osalta, joka ratifioi tämän pöytäkirjan tai liittyy siihen sen jälkeen, kun
kymmenes ratifioimis- tai liittymiskirja on talletettu, pöytäkirja tulee voimaan kolmen kuukauden
kuluttua päivästä, jona tämä valtio on tallettanut ratifioimis- tai liittymiskirjansa.
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedS …19/2219 artikla
Pöytäkirjan muuttaminen
1. Sopimusvaltiot voivat ehdottaa muutoksia tähän pöytäkirjaan ja toimittaa muutosehdotuksensa
Yhdistyneiden kansakuntien pääsihteerille. Pääsihteeri antaa muutosehdotukset tiedoksi
sopimusvaltioille ja pyytää, että ne ilmoittavat pääsihteerille, kannattavatko ne sopimusvaltioiden
kokouksen koolle kutsumista ehdotusten käsittelyä ja niistä päättämistä varten. Jos neljän
kuukauden kuluessa tiedoksiantopäivästä vähintään kolmasosa sopimusvaltioista kannattaa
kokouksen koolle kutsumista, pääsihteeri kutsuu kokouksen koolle Yhdistyneiden kansakuntien
alaisuudessa. Pääsihteeri toimittaa kokouksessa läsnä olevien ja äänestävien sopimusvaltioiden
kahden kolmasosan enemmistöllä hyväksymän muutoksen Yhdistyneiden kansakuntien
yleiskokouksen hyväksyttäväksi ja sen jälkeen kaikkien sopimusvaltioiden hyväksyttäväksi.
2. Tämän artiklan 1 kohdan mukaisesti hyväksytty muutos tulee voimaan kolmantenakymmenentenä
päivänä sen jälkeen, kun talletettujen hyväksymiskirjojen määrä on noussut kahteen kolmasosaan
sopimusvaltioiden määrästä muutoksen hyväksymisen ajankohtana. Sen jälkeen muutos tulee
voimaan sopimusvaltion osalta kolmantenakymmenentenä päivänä sen hyväksymiskirjan
tallettamisen jälkeen. Muutos sitoo ainoastaan niitä sopimusvaltioita, jotka ovat hyväksyneet sen.
20 artikla
Irtisanominen
1. Sopimusvaltio voi irtisanoa tämän pöytäkirjan milloin tahansa ilmoittamalla asiasta kirjallisesti
Yhdistyneiden kansakuntien pääsihteerille. Irtisanominen tulee voimaan kuuden kuukauden
kuluttua päivästä, jona pääsihteeri on ottanut ilmoituksen vastaan.
2. Irtisanominen ei rajoita tämän pöytäkirjan määräysten soveltamista edelleen ennen irtisanomisen
voimaantulopäivää 2 ja 10 artiklan mukaisesti tehtyihin valituksiin tai 11 artiklan mukaisesti vireille
pantuihin menettelyihin.
21 artikla
Pääsihteerin ilmoitukset
Yhdistyneiden kansakuntien pääsihteeri ilmoittaa kaikille yleissopimuksen 26 artiklan 1 kappaleessa
tarkoitetuille valtioille seuraavat tiedot:
(a) tämän pöytäkirjan mukaiset allekirjoittamiset, ratifioinnit ja liittymiset;
(b) tämän pöytäkirjan voimaantulopäivä ja 19 artiklan mukaisten muutosten voimaantulopäivät;
(c) 20 artiklan mukaiset irtisanomiset.
22 artikla
Viralliset kielet
1. Tämä pöytäkirja, jonka arabian-, englannin-, espanjan-, kiinan-, ranskan- ja venäjänkieliset tekstit
ovat yhtä todistusvoimaiset, talletetaan Yhdistyneiden kansakuntien arkistoon.
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedS …20/222. Yhdistyneiden kansakuntien pääsihteeri toimittaa tämän pöytäkirjan oikeaksi todistetut
jäljennökset kaikille yleissopimuksen 26 artiklassa tarkoitetuille valtioille.
Muutokset ja ilmoitukset:
Ulkoasiainministeriön ilmoitus Ahvenanmaan
maakuntapäivien hyväksynnästä taloudellisia, sosiaalisia
ja sivistyksellisiä oikeuksia koskevan kansainvälisen
yleissopimuksen voimaansaattamisesta annetun
asetuksen voimaantulolle maakunnassa 13.2.2014 (
«SopS» 15/2014)
Huomautus:
Ilmoitusta ei ole julkaistu Suomen säädöskokoelmassa.
Ulkoasiainministeriö ilmoittaa, että Ahvenanmaan maakuntapäivät on hyväksyessään taloudellisia,
sosiaalisia ja sivistyksellisiä oikeuksia koskevan kansainvälisen yleissopimuksen valinnaisen
pöytäkirjan lainsäädännön alaan kuuluvien määräysten voimaansaattamisesta annetun lain
(108/2014) voimaantulon maakunnassa samalla ilmoittanut hyväksyneensä myös taloudellisia,
sosiaalisia ja sivistyksellisiä oikeuksia koskevan kansainvälisen yleissopimuksen
voimaansaattamisesta annetun asetuksen ( 6/1976 ) voimaantulon maakunnassa.
Laki taloudellisia, sosiaalisia ja sivistyksellisiä oikeuksia
koskevan kansainvälisen yleissopimuksen valinnaisen
pöytäkirjan lainsäädännön alaan kuuluvien määräysten
voimaansaattamisesta 17.5.2013/108 v. 2014 («SopS»
16/2014)
Eduskunnan päätöksen mukaisesti säädetään:
1 §
New Yorkissa 10 päivänä joulukuuta 2008 tehdyn taloudellisia, sosiaalisia ja sivistyksellisiä oikeuksia
koskevan kansainvälisen yleissopimuksen valinnaisen pöytäkirjan lainsäädännön alaan kuuluvat
määräykset ovat lakina voimassa sellaisina kuin Suomi on niihin sitoutunut.
2 §
Pöytäkirjan muiden määräysten voimaansaattamisesta ja tämän lain voimaantulosta säädetään
valtioneuvoston asetuksella.
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedS …21/22Valtioneuvoston asetus taloudellisia, sosiaalisia ja
sivistyksellisiä oikeuksia koskevan kansainvälisen
yleissopimuksen valinnaisen pöytäkirjan
voimaansaattamisesta ja pöytäkirjan lainsäädännön alaan
kuuluvien määräysten voimaansaattamisesta annetun lain
voimaantulosta 13.2.2014/130 («SopS» 17/2014)
Valtioneuvoston päätöksen mukaisesti säädetään taloudellisia, sosiaalisia ja sivistyksellisiä oikeuksia
koskevan kansainvälisen yleissopimuksen valinnaisen pöytäkirjan lainsäädännön alaan kuuluvien
määräysten voimaansaattamisesta annetun lain (108/2014) 2 §:n nojalla:
1 §
New Yorkissa 10 päivänä joulukuuta 2008 tehty taloudellisia, sosiaalisia ja sivistyksellisiä oikeuksia
koskevan kansainvälisen yleissopimuksen valinnainen pöytäkirja tulee voimaan 30 päivänä
huhtikuuta 2014 niin kuin siitä on sovittu.
Eduskunta on hyväksynyt pöytäkirjan 19 päivänä helmikuuta 2013 ja tasavallan presidentti on
ratifioinut sen 17 päivänä toukokuuta 2013. Ratifioimiskirja on talletettu Yhdistyneiden kansakuntien
pääsihteerin huostaan 31 päivänä tammikuuta 2014.
2 §
Suomi on pöytäkirjan ratifioimiskirjan tallettamisen yhteydessä antanut seuraavan selityksen:
Suomi tunnustaa pöytäkirjan 10 artiklassa tarkoitetun komitean toimivallan ottaa vastaan ja käsitellä
sitä vastaan tehtyjä valtiovalituksia sekä pöytäkirjan 11 artiklassa tarkoitetun komitean
tutkintamenettelyä koskevan toimivallan.
3 §
Pöytäkirjan muut kuin lainsäädännön alaan kuuluvat määräykset ovat asetuksena voimassa.
4 §
Taloudellisia, sosiaalisia ja sivistyksellisiä oikeuksia koskevan kansainvälisen yleissopimuksen
valinnaisen pöytäkirjan lainsäädännön alaan kuuluvien määräysten voimaansaattamisesta annettu
laki (108/2014) tulee voimaan 30 päivänä huhtikuuta 2014. Ahvenanmaan maakuntapäivät on
hyväksynyt lain voimaantulon maakunnassa.
5 §
Tämä asetus tulee voimaan 30 päivänä huhtikuuta 2014.
2/1/23, 8:49 AM Taloudellisia, sosiaalisia ja sivistyksellisiä oikeuksia koskeva kansainvälinen yleissopimus | EDILEX
https://www .edilex.fi/valtiosopimukset/19760006?allW ords=sops+6%2F1976&of fset=1&perpage=20&sort=relevance&searchSrc=1&advancedS …22/22Taloudellisia, sosiaalisia ja sivistyksellisiä oikeuksia koskevan
kansainvälisen yleissopimuksen valinnainen pöytäkirja
– –